section_heading: Brawn GP (2009.)
paragraph_text: Momčad je imala fenomenalan start sezone. Pobijedili su u 6 od 7 utrka, te tako uzdrmali cijeli F1 svijet. Red Bull i Ferrari nisu znali kako da pariraju najvećem iznenađenju te sezone. U drugoj polovici sezone forma je bila promjenjiva, ali na VN Brazila slavlje je moglo početi. Jenson Button osvojio je svoj prvi naslov svjetskog prvaka, a Brawn GP se okrunio konstruktorskim naslovom. Krajem sezone njemačka firma Daimler AG otkupio je od Brawna 75% dionica. Tako je jedna od najljepših priča u povijesti F1 došla svom kraju,a Brawn GP otišao u povijest. Današnja momčad Mercedes AMG kao ekipa u Formuli 1 svoje korijenje vuče još od 1970. kada je nastala momčad Tyrrella koja se natjecala do 1998. pod tim imenom. Godinu kasnije momčad kupuje BAT (British American Tobacco) i mjenja ime u British American Racing i premješta svoju bazu u Brackley u grofoviji Northamptonshire. Prvu sezonu natjecali su se sa Supertecovim (Renaultovim) motorima, a kasnije kreće suradnja s Hondom koja ih i kasnije (2006.) u potpunosti preuzima i preimenuje momčad u Honda Racing F1. Honda za to vrijeme bilježi povremene uspjehe, ali tijekom sezone 2007. pada im forma i na kraju 2008. potpuno odustaju od F1. U tom je slučaju momčad morala biti ponovo preimenovana jer je ekipa imala sredstava za nastavak natjecanja u Formuli 1 2009. a upravo im je Mercedes ušao u susret da ih opskrbi motorima jer ih je Ferrari ranije odbio. Momčad je dobila ime Brawn GP po šefu bivše Hondine ekipe Rossu Brawnu te tako otišla u povijest jer su uzeli oba naslova prvaka bez ikakvih izgleda i šansi koje su im stručnjaci davali uoči početka sezone. 16. studenog 2009. momčad Brawn GP službeno prestaje postojati jer Daimler AG u suradnji s Aabar Investments isprva kupuje 75.1% udjela u Brawn GP-u (Daimler AG: 45,1%; Aabar Investments: 30%) i mjenja ime u Mercedes GP. Preostalih 24.9% udjela u timu ostala su dosadašnjem vođi ekipe Rossu Brawnu, i Nicku Frayu koji je vodio tim od 2006. do 2007. U veljači 2011. godine Daimler AG kupuje preostale dionice i postaje biti vlasnik ekipe zajedno s Aabar Investments. Odnos dionica je sada 60-40 u korist Daimler AG-a.